2 ರನ್‌ಗೆ 5 ಬಲಿ ಪಡೆದ ಶ್ರೇಯಾಂಕ ಪಾಟೀಲ್‌; ಭಾರತಕ್ಕೆ ಗೆಲುವು ತಂದಿತ್ತ ಕನ್ನಡತಿ..! 5 ವಿಕೆ​ಟ್‌ ಕಿತ್ತ ಶ್ರೇಯಾಂಕ: ಭಾರತ ‘ಎ’ ತಂಡಕ್ಕೆ ಜಯ‘ಎ’ ಗುಂಪಿ​ನಲ್ಲಿ ಅಗ್ರ​ಸ್ಥಾ​ನ​ಕ್ಕೇ​ರಿದ ಭಾರತವುಮೆನ್ಸ್ ಪ್ರೀಮಿಯರ್ ಲೀಗ್ ಟೂರ್ನಿಯಲ್ಲಿ ಮಿಂಚಿದ್ದ ಶ್ರೇಯಾಂಕ ಮೊಂಗ್‌​ಕಾ​ಕ್‌​(​ಜೂ.14​): ಭಾರ​ತದ ಯುವ ತಾರೆ, ಕರ್ನಾ​ಟ​ಕದ ಶ್ರೇಯಾಂಕ ಪಾಟೀ​ಲ್‌ರ ಮಾರಕ ಬೌಲಿಂಗ್‌ ನೆರ​ವಿ​ನಿಂದ ಉದ​ಯೋ​ನ್ಮುಖ ಮಹಿ​ಳೆ​ಯರ ಏಷ್ಯಾ​ಕಪ್‌ ಕ್ರಿಕೆಟ್‌ ಟೂರ್ನಿ​ಯಲ್ಲಿ ಆತಿ​ಥೇಯ ಹಾಂಕಾಂಗ್‌ ವಿರುದ್ಧ ಭಾರತ ‘ಎ’ 9 ವಿಕೆಟ್‌ ಭರ್ಜರಿ ಗೆಲುವು ಸಾಧಿ​ಸಿದೆ. ಇದ​ರೊಂದಿಗೆ ಭಾರತ ‘ಎ’ ಗುಂಪಿ​ನಲ್ಲಿ ಅಗ್ರ​ಸ್ಥಾ​ನ​ಕ್ಕೇ​ರಿತು. ಮಂಗ​ಳ​ವಾರ ನಡೆದ ಪಂದ್ಯ​ದಲ್ಲಿ ಮೊದಲು ಬ್ಯಾಟ್‌ ಮಾಡಿದ ಹಾಂಕಾಂಗ್‌ 14 ಓವ​ರ್‌​ಗ​ಳಲ್ಲಿ ಕೇವಲ 34 ರನ್‌ಗೆ ಆಲೌ​ಟಾ​ಯಿತು. 20 ವರ್ಷದ ಶ್ರೇಯಾಂಕ 3 ಓವ​ರ್‌​ಗ​ಳಲ್ಲಿ ಕೇವಲ 2 ರನ್‌ ನೀಡಿ 5 ವಿಕೆಟ್‌ ಪಡೆ​ದರೆ, ಮನ್ನತ್‌ ಕಶ್ಯಪ್‌, ಪಾರ್ಶವಿ ಚೋಪ್ರಾ ತಲಾ 2 ವಿಕೆಟ್‌ ಕಬ​ಳಿ​ಸಿ​ದರು. ಸುಲಭ ಗುರಿ​ಯನ್ನು ಭಾರತ ಕೇವಲ 5.2 ಓವ​ರ್‌​ಗ​ಳಲ್ಲೇ ಬೆನ್ನ​ತ್ತಿತು. ಭಾರತ ತನ್ನ ಮುಂದಿನ ಪಂದ್ಯ​ದಲ್ಲಿ ಗುರು​ವಾರ ನೇಪಾಳ ವಿರು​ದ್ಧ ಆಡ​ಲಿದೆ. 20 ವರ್ಷದ ಕನ್ನಡತಿ ಶ್ರೇಯಾಂಕ ಪಾಟೀಲ್, ಚೊಚ್ಚಲ ಆವೃತ್ತಿಯ ವುಮೆನ್ಸ್ ಪ್ರೀಮಿಯರ್ ಲೀಗ್ ಟೂರ್ನಿಯಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡವನ್ನು ಪ್ರತಿನಿಧಿಸಿ ಗಮನ ಸೆಳೆದಿದ್ದರು. ಭಾರತ ಪರ ಅತ್ಯಂತ ಶಿಸ್ತುಬದ್ದ ದಾಳಿ ನಡೆಸಿದ ಶ್ರೇಯಾಂಕ ಪಾಟೀಲ್‌ 2 ರನ್ ನೀಡಿ 5 ವಿಕೆಟ್ ಪಡೆದರೆ, ಮನ್ನತ್ ಕಶ್ಯಪ್ 2 ರನ್ ನೀಡಿ 2 ವಿಕೆಟ್ ಹಾಗೂ ಲೆಗ್‌ಸ್ಪಿನ್ನರ್ ಪಾರ್ಶವಿ ಚೋಪ್ರಾ 12 ರನ್ ನೀಡಿ 2 ವಿಕೆಟ್ ತಮ್ಮದಾಗಿಸಿಕೊಂಡರು. ಇಂದು ಲಂಕಾ ಟಿ20 ಲೀಗ್‌ ಹರಾ​ಜು: ರೈನಾ ಆಕ​ರ್ಷ​ಣೆ ಕೊಲಂಬೊ: ಭಾರ​ತದ ಮಾಜಿ ಕ್ರಿಕೆ​ಟಿಗ, ಐಪಿ​ಎ​ಲ್‌ನ ಯಶ​ಸ್ವಿ ಬ್ಯಾಟರ್‌ ಎನಿ​ಸಿ​ಕೊಂಡಿದ್ದ ಸುರೇಶ್‌ ರೈನಾ ಬುಧ​ವಾರ ನಡೆ​ಯ​ಲಿ​ರುವ 2023ರ ಲಂಕಾ ಪ್ರೀಮಿ​ಯರ್‌ ಲೀಗ್‌ ಟಿ20 ಟೂರ್ನಿಯ ಹರಾಜು ಪ್ರಕ್ರಿ​ಯೆಯ ಪ್ರಮುಖ ಆಕ​ರ್ಷಣೆಯಾಗಿ​ದ್ದಾ​ರೆ. ಸೋಮ​ವಾರ ಶ್ರೀಲಂಕಾ ಕ್ರಿಕೆಟ್‌ ಮಂಡ​ಳಿ​(​ಎ​ಸ್‌​ಎ​ಲ್‌​ಸಿ) ಹರಾಜು ಪ್ರಕ್ರಿ​ಯೆ​ಯಲ್ಲಿ ಪಾಲ್ಗೊ​ಳ್ಳ​ಲಿ​ರುವ ಅಂತಾ​ರಾ​ಷ್ಟ್ರೀಯ ಹಾಗೂ ದೇಸಿ ಕ್ರಿಕೆ​ಟಿ​ಗರ ಪಟ್ಟಿ​ಯನ್ನು ಪ್ರಕ​ಟಿ​ಸಿದ್ದು, ರೈನಾ ಕೂಡಾ ಒಳ​ಗೊಂಡಿ​ದ್ದಾರೆ. ಸೋಲು: ಟೀಂ ಇಂಡಿ​ಯಾ ಕೋಚಿಂಗ್‌ ವಿಭಾ​ಗಕ್ಕೂ ಸರ್ಜ​ರಿ? ಬಿಸಿ​ಸಿಐ ನಿಯಮದ ಭಾರ​ತೀ​ಯರು ವಿದೇಶಿ ಫ್ರಾಂಚೈಸಿ ಲೀಗ್‌​ಗ​ಳಲ್ಲಿ ಆಡ​ಬೇ​ಕಿ​ದ್ದರೆ ಎಲ್ಲಾ ಮಾದರಿ ಕ್ರಿಕೆ​ಟ್‌ಗೆ ನಿವೃತ್ತಿ ಘೋಷಿ​ಸ​ಬೇಕು. ರೈನಾ 2022ರ ಸೆಪ್ಟೆಂಬ​ರ್‌​ನಲ್ಲಿ ಕ್ರಿಕೆ​ಟ್‌ಗೆ ನಿವೃತ್ತಿ ಪ್ರಕ​ಟಿ​ಸಿ​ದ್ದರು. ಭಾರತ ಪರ 320ಕ್ಕೂ ಹೆಚ್ಚು ಅಂತಾ​ರಾ​ಷ್ಟ್ರೀಯ ಪಂದ್ಯ​ಗ​ಳ​ನ್ನಾ​ಡಿ​ರುವ 36 ವರ್ಷದ ರೈನಾ, ಐಪಿ​ಎ​ಲ್‌​ನಲ್ಲಿ ಚೆನ್ನೈ ಹಾಗೂ ಗುಜ​ರಾತ್‌ ಲಯನ್ಸ್‌ ಪರ 205 ಪಂದ್ಯ​ಗ​ಳ​ನ್ನಾ​ಡಿದ್ದು, 5500ಕ್ಕೂ ಹೆಚ್ಚು ರನ್‌ ಕಲೆ ಹಾಕಿ​ದ್ದಾರೆ. ಕೊಹ್ಲಿ ನಾಯ​ಕತ್ವ ಬಿಟ್ಟಿ​ದ್ದು ಅನಿ​ರೀ​ಕ್ಷಿ​ತ: ಗಂಗೂ​ಲಿ ನವ​ದೆ​ಹ​ಲಿ: ವಿರಾಟ್‌ ಕೊಹ್ಲಿ ಅವರ ದಿಢೀರ್‌ ಟೆಸ್ಟ್‌ ನಾಯ​ಕ​ತ್ವಕ್ಕೆ ರಾಜೀ​ನಾಮೆ ವಿಚಾ​ರದ ಬಗ್ಗೆ ಬಿಸಿ​ಸಿಐ ಮಾಜಿ ಅಧ್ಯಕ್ಷ ಸೌರವ್‌ ಗಂಗೂಲಿ ಮತ್ತೊಮ್ಮೆ ಪ್ರತಿ​ಕ್ರಿ​ಯಿ​ಸಿದ್ದು, ತಮ್ಮ ನಿರ್ಧಾ​ರದ ಬಗ್ಗೆ ಕೊಹ್ಲಿಯೇ ಕಾರಣ ಬಹಿ​ರಂಗ​ಪ​ಡಿ​ಸ​ಬೇ​ಕು ಎಂದಿ​ದ್ದಾರೆ. ಈ ಬಗ್ಗೆ ಮಾಧ್ಯ​ಮದ ಜೊತೆ ಮಾತ​ನಾ​ಡಿ​ರುವ ಅವರು, ‘ಕೊಹ್ಲಿ ಟೆಸ್ಟ್‌ ನಾಯಕತ್ವ ತೊರೆಯುವ ವಿಚಾ​ರ​ದಲ್ಲಿ ಬಿಸಿ​ಸಿಐ ಸಿದ್ಧತೆ ನಡೆ​ಸಿ​ರ​ಲಿಲ್ಲ. ದ.ಅಫ್ರಿಕಾ ಪ್ರವಾಸದ ಬಳಿಕ ಅದು ಅನಿ​ರೀ​ಕ್ಷಿ​ತ​ ಬೆಳವಣಿಗೆಯಾಗಿತ್ತು. ಇದರ ಬಗ್ಗೆ ಈಗ ನಾವು ಮಾತನಾಡುವುದು ಸರಿಯಲ್ಲ. ಏಕೆಂದರೆ ಕೊಹ್ಲಿ ಈಗಾ​ಗಲೇ ನಾಯ​ಕತ್ವ ತೊರೆ​ದಿ​ದ್ದಾ​ರೆ. ಅಂದಹಾಗೆ ಆ ಸಮಯದಲ್ಲಿ ಟೆಸ್ಟ್‌ ನಾಯಕತ್ವಕ್ಕೆ ರೋಹಿತ್‌ ಶರ್ಮಾ ಉತ್ತಮ ಆಯ್ಕೆಯಾಗಿದ್ದರು​’ ಎಂದು ಗಂಗೂಲಿ ಹೇಳಿದ್ದಾರೆ.